jkorsvik/nowiki_second_scrape_merged huggingface dataset:
Strikker

En strikkehåndverker, eller strikker er en håndverker som tilvirker strikkede plagg.  På 1600-tallet ble faget en næring, spesielt for jenter fra fattige kår.  På 1800-tallet var strikkede trøyer en del av folkedrakten mange steder i landet.
Strikkefaget ble et fag under lov om fagopplæring i arbeidslivet i september 1997.


== Utdanning ==
I Norge i dag er utdannelsen til dette yrket innen utdanningsprogrammet Design og håndverk. Du må gå to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og tekstil.
Strikkehåndverkerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.


== Referanser ==


== Eksterne lenker ==
Design og håndverk – Strikkehåndverker
Yrkesveiledning strikkehåndverker
Landsforbundet for strikkere
Opplæringskontoret for små og verneverdige fag
Smørterøl

Smørterøl er en fiktiv drikk fra bok- og filmserien Harry Potter, og tydeligvis favorittdrikken til de fleste unge magikere. Harry Potter blir først introdusert for drikken i Harry Potter og Fangen fra Azkaban. Selv om den lett alkoholholdige drikken ikke har noen merkbar effekt på et tretten år gammelt menneske, er den sterk nok til at en husnisse blir pære full hvis den blir konsumert på en regelmessig basis. J.K. Rowling har sagt i et intervju til «Bon Appetit magazine» at den skal «smake litt som fløtekaramell, men ikke fullt så søtt».
Flere fans av serien har kommet fram med oppskrifter på smørterøl.


== Eksterne lenker ==
Smørterøl på Harry Potter Lexicon.org
Oppskrift på Smørterøl på MuggleNet
EM i curling 2002

Curling-EM 2002 ble arrangert 5. desember – 14. desember 2002 i 
Sportscenter i Grindelwald i Sveits. 
Det deltok 21 lag for herrer og 18 lag for kvinner. 


== Herrer ==

Tyskland vant 7-6 i finalen over Sverige
Norge vant 9-5 i bronsefinalen over Finland
Sverige vant 8-5 i semifinalen over Norge
Tyskland vant 6-4 i semifinalen over Finland
Norge endte opp med 8 seire og 3 tap
Tyskland endte opp med 10 seire og kun 1 tap (tap 4-7 mot Norge i åpningskampen)


== Kvinner ==

Sverige vant 7-4 i finalen over Danmark
Norge vant 9-8 i bronsefinalen over Russland
Danmark vant 12-11 i semifinalen over Norge
Sverige vant 7-5 i semifinalen over Russland
Norge endte opp med 8 seire og 3 tap
Sverige endte opp med 10 seire og kun 1 tap (6-7 mot Skottland)


== Eksterne lenker ==
WCF Statistics Infoside på Grindewald kommune sin hjemmeside
Landsforbundet for strikkere

Landsforbundet for strikkere er et bransjeforbund under Håndverksbedriftenes Landsforening.
De representerer strikkerne i Norge, og ble stiftet i 1998.


== Eksterne lenker ==
PageRank

PageRank er en algoritme søkemotoren Google bruker for å sortere nettsider.  Den ble utviklet av Googles grunnleggere Larry Page og Sergey Brin mens de studerte ved Stanford University i 1998.  Google selv beskriver det slik:

PageRank bruker verdensvevens unike demokratiske natur ved å bruke den enorme lenkestrukturen som en indikator til en enkelt nettsides verdi.  Google tolker en lenke fra side A til side B som en stemme, fra side A, for side B.  Google ser dog på mer enn bare mengden stemmer, eller lenker siden mottar: den analyserer også siden som avga stemmen.  Stemmer gitt av sider som selv anses som «viktige» vektes mer og hjelper til å gjøre andre sider «viktige».Dataverktøyet Google Toolbar kan vise en sides PageRank som et tall fra 1 til 10.  Hvordan den underliggende algoritmen regner ut tallet er ikke offentlig kjent.  PageRank er patentert, og patenteieren er Stanford University.


== Eksterne lenker ==
Our Search: Google Technology hos Google (engelsk)
The Anatomy of a Large-Scale Hypertextual Web Search Engine by Sergey Brin & Lawrence Page – 1998
The PageRank Citation Ranking: Bringing Order to the Web Lawrence Page, Sergey Brin, Rajeev Motwani, & Terry Winograd - 1999 (PDF)
Page Rank Uncovered Arkivert 15. september 2005 hos Wayback Machine. av Chris Ridings & Mike Shishigin (PDF)
Google Pagerank Check
Liste over Norges kunnskapsministre

Liste over Norges kunnskapsministre er en oversikt over kunnskapsministre i Norge, med ansvar for Kunnskapsdepartementet.
I 1990 ble Kirke- og undervisningsdepartementet delt og oppgavene delvis overført til Utdannings- og forskningsdepartementet. Fra 1991 inngikk ansvarsområdet i Kirke-, utdannings- og forskningsdepartementet, som tok tilbake sitt tidligere navn og ansvarsområde i 2002. Fra 2006 bærer departementet med ansvar for barnehager, grunnskole, videregående opplæring, høyere utdanning og forskning navnet Kunnskapsdepartementet.
Fra 14. oktober 2021 er Tonje Brenna (Ap) kunnskapsminister.


== Liste ==
Fra 15. september til 26. november 2017 var Henrik Asheim konstituert som kunnskapsminister mens statsråden avviklet foreldrepermisjon.


== Forsknings- og høyere utdanningsminister ==
18. oktober 2007 til 23. mars 2012: Tora Aasland
17. januar 2018 til 24. januar 2020: Iselin Nybø
Fra 24. januar 2020 til 14. oktober 2021: Henrik Asheim
Fra 14. oktober 2021: Ola Borten Moe


== Se også ==
Liste over Norges kirke- og undervisningsministre


== Referanser ==
Det gylne horn

Det gylne horn (tyrkisk: Altın Boynuz; gresk: Χρυσόκερας, Khrysókeras; latin: Chrysoceras), også kjent ved sitt moderne tyrkiske navn Haliç («kanal») er en grein av Bosporos, sundet som skiller den europeiske og asiatiske delen av Tyrkia.
Det gylne horn er kjent for sitt sigdformede utløp i skjæringspunktet der Bosporosstredet møter Marmarahavet, og former således en smal halvøy. Ytterst på denne halvøya ligger det gamle Istanbul (antikkens Byzántion, Bysants og Konstantinopel), og forberget til Sarayburnu, eller Seragliopunktet. Det gylne horn skiller geografisk det historiske senteret til Istanbul fra resten av byen, og utgjør en naturlig, skjermet havn som har beskyttet greske, romerske, bysantinske, osmanske og andre handelsskip i tusenvis av år.Det gylne horn strekker seg fra Bosporos ca. 7 km i nordvestlig retning inn i europeisk Tyrkia, og deler dermed den europeiske delen av Istanbul i to. Kanalen er på det mest 800 meter bred og har en gjennomsnittlig dybde på 40 meter. Haliç krysses av tre bruer – Galatabroen, Atatürkbroen og Fatihbroen.
Kanalen fikk tilnavnet det gylne horn i den tida da breddene tjente som rekreasjonssteder for sultanen og de ledende familiene i Det osmanske riket, som bodde der i sine palasser og strandvillaer kjent som yalı. På 1900-tallet ble områdene på begge sider av Det gylne horn skjemmet av industriutbygging. I seinere år er det lansert rehabiliteringsprogrammer som skal prøve å gi området tilbake noe av gammel storhet.


== Referanser ==


== Eksterne lenker ==
(en) Golden Horn – kategori av bilder, video eller lyd på Commons 
Golden Horn
Golden Horn University
The Leonardo Bridge Project
Eyüpgravlunden

Eyüpgravrunden er et stort gravfelt i bydelen Eyüp i Istanbul.
Gravlunden dekker et stort område på høyden over Eyüpmoskeen, og har utsikt over byen og Det gylne horn. Blant sypressene inne på gravlunden finnes tusenvis av gamle graver med forseggjorte minnesmerker. Gravstøttene er vakkert uthugd, prydes gjerne av en turban på manns- og et skaut på kvinnegravene, foruten et diadem hvis avdøde var en prinsesse. Kvinnegravene er dekorert med blomstermotiver, ofte roser, der tallet på blomster viser hvor mange barn avdøde hadde. Mannsgravene er gjerne utstyrt med epitafer.
Eyüp

Eyüp  er en bydel i Istanbul, nord for bysentrum på vestsida av Det gylne horn. Eyüp er også navnet på en av Istanbuls kommuner eller administrative distrikter. Det administrative området strekker seg nordover like til svartehavskysten.
Eyüp har fått navn etter Eyüp (Job) Ensari, som var profeten Muhammeds følgesvenn og standartbærer som ble drept under den første beleiringa av Konstantinopel i 670. Fatih Mehmet skal angivelig ha funnet grava hans etter beleiringa av byen i 1453. Han reiste da et mausoleum og en moske til ære for disippelen. 
Under Det osmanske riket valgte mange av de ledende familiene i imperiet å bli gravlagt her, ofte i strålende mausoleer (türbe). Bydelen har mange fine eksempler på ottomansk arkitektur. Særlig må nevnes Eyüp-mausoleet og Eyüp-moskeen.
Pietro Frosini

Pietro Frosini (født 1885 i Catania, Sicilia, døpt Pietro Guiffrida; død 1951 i New York), var en musiker, verdenskjent for sitt virtuose trekkspillspill. Fattig bondesønn som begynte å spille på farens trekkspill i 4-årsalderen og ble raskt multi-instrumentalist.  Utdannet ved musikkonservatoriene i Catania og Milano.

1905:  Reiste til San Francisco og fikk kontrakt med Orpheum Vaudeville Circuit, der han bl.a. møtte Guido Deiro.  Endret navn til Frosini.
1907:  Første plateinnspilling, plateselskapet Edison; sylinderplate.
1908:  Innspilling med selskapet Victor
1913:  Flyttet til New York
1931:  Siste turnering med vaudeville
1932:  Innrullert som stabstrekkspiller ved radiostasjonen WOR i New York.  Daglig 1,5 t opptreden.Han samarbeidet mye med nevnte Deiro og Anthony Galla-Rini.  Tross knappespillets utbredning
var han tro mot treraderen. Over 200 innspillinger. Viktig inspirasjon for det norske trekkspillmiljøet som selvsagt deltar i  «Frosini Grand Prix», arrangert av det svensk-baserte «Frosini Society».


== Referanser ==


== Litteratur ==
Edward Chavez, Ronald Flynn, Edwin Davidson.  The Golden Age of the Accordion.  Flynn Publications, 1992. ISBN 0-9625899-1-8


== Eksterne lenker ==
Book Review of Gunnar M. Ohlander's Pietro Frosini, Dragspelets Trollkarl
Frosini Society
Frosinisällskapet
(en) Verker av Pietro Frosini i Prosjekt Gutenberg
Nina Young

Nina Young (født 1966) er en australsk skuespiller. Hun spilte «Den grå damen» i Harry Potter-filmene, i tillegg til at hun hadde rollen som «Pegasus»' sekretær i Johnny English. Hennes skuespillerkarriere startet i 1994.


== Filmografi ==
2005 X-Mass, «Aunty Brenda»
2004 Things to Do Before You're 30, «Claire»
2003 Out of the Ashes (TV), «Irma Griese»
2003 Johnny English, «Pegasus' sekretær»
2002 Warrior Angels, «Rachel»
2001 Harry Potter og De vises stein (orig. Harry Potter and the Philosopher's Stone), «Den grå damen»
2000 Take a Girl Like You (TV), «Wendy»
1999 Big Bad World (TV-serie), «Zoe»
1998 Sliding Doors, «Claudia»
1997 Tomorrow Never Dies, «Tamara Steel»
1997 Pilgrim's Rest (TV-serie), «Pamela»
1996 Frontiers (TV), «Claudia Linden»
1995 England, mitt England (orig. England, My England), «Frances Purcell»
1994 Two Golden Balls (TV), «Alyson»


== Eksterne lenker ==
(en) Nina Young på Internet Movie Database 
(sv) Nina Young i Svensk Filmdatabas 
(da) Nina Young på Scope 
(fr) Nina Young på Allociné 
(en) Nina Young på AllMovie 
(en) Nina Young hos The Movie Database
Chris Rankin

Christopher William Rankin (født 8. november 1983 i New Zealand) er en britisk skuespiller, som er mest kjent for rollen som «Perry Wiltersen» i Harry Potter-filmene. 


== Filmografi ==
2007 Harry Potter og Føniksordenen, «Perry Wiltersen»
2005 The Rotters' Club (miniserie), «Waring»
2005 Harry Potter og Fangen fra Azkaban, «Perry Wiltersen»
2004 Harry Potter og Mysteriekammeret, «Perry Wiltersen»
2002 Harry Potter og De vises stein, «Perry Wiltersen»


== Eksterne lenker ==
Artikkelen har ingen egenskaper for offisielle lenker i Wikidata
(en) Chris Rankin på Internet Movie Database 
(fr) Chris Rankin på Allociné 
(en) Chris Rankin på AllMovie 
(en) Chris Rankin hos Turner Classic Movies 
(en) Chris Rankin hos The Movie Database
Rondane

For diktet av Aasmund Olavsson Vinje, se Ved Rundarne.Rondane er et fjellområde i Innlandet fylke. Det ligger i sin helhet innenfor Rondane nasjonalpark. Det «egentlige» Rondane ligger mellom Atndalen i øst, Bråkdalen i vest, Illmanndalen i sør og Dørålen i nord. Rondane har ti fjelltopper over 2 000 meter, hvorav Rondslottet er høyest med 2 178 meter over havet. Rondane har de høyeste toppene i Norge, nest etter Jotunheimen og Snøhetta.
Navnet kommer av Rondvatnet som er langt og smalt, en rond eller rand. Tilsvarende navn finnes i Randsfjorden. Rondvatnet skjærer seg midt gjennom Rondane mellom den østlige og vestlige delen.


== Geografi og landskap ==
Landskapet særpreges av runde, såteformede fjell hvor iserosjon har skapt store botner og skarpe egger mellom toppene, spesielt i området Smiubelgin vest for Rondvassdalen. Rondane er nedbørfattig, og har derfor ingen isbreer av betydning. Rondvatnet er eneste større innsjø .
Det er ti fjelltopper i Rondane med høyde over 2 000 meter over havet:

Rondslottet – 2 178 moh.
Storronden – 2 138 moh.
Høgronden – 2 115 moh.
Midtronden Vest – 2 060 moh.
Vinjeronden – 2 046 moh.
Midtronden Øst – 2 042 moh.
Trolltinden (tidl. Sagtinden) – 2 018 moh.
Storsmeden – 2 016 moh.
Digerronden – 2 016 moh.
Veslesmeden – 2 015 moh.


== Geologi ==
Rondane består utelukkende av kvartsittskifer fra prekambrium, som er skjøvet over grunnfjellet under. Bergarten forvitrer langsomt, med et næringsfattig jordsmonn og en lite artsrik flora som følge. 


== Turisme ==

Rondane er et av landets mest besøkte områder for fot- og fjellturisme både sommer og vinter, Det finnes en rekke merkede ruter, med utgangspunkt i DNT-hyttene Rondvassbu og Bjørnhollia i sør, samt den private Dørålseter i nord. Det finnes også flere hoteller i området rundt, foruten flere hytteområder. Rondane nasjonalpark ble opprettet 1962 og utvidet 2003. Etter utvidelsen strekker parken seg betydelig ut over kjerneområdet, spesielt i sør.


== Referanser ==
Kart over Rondane fra Nordeca. https://webshop.stikkav.no/produkt/kart-til-alle-formal/vandrekart/turkart-rondane-plast-1100-000
Austevollsbruene

Austevollsbruene eller Austevollsbrua er navnet på bruprosjektet som binder sammen øyene Huftarøy og Hundvåkøy i Austevoll kommune. Bruprosjektet på fylkesvei 546 består av to «fritt frembygg»-bruer og to steinfyllinger. Storholmenbrua er 439 meter lang, mens Hundvåkøybrua er 460 meter lang.
De samlede kostnadene for Austevollsbruene er 316 millioner kroner. Regner man med kapitalkostnader knyttet til forskuddering er de samlede kostnadene 430 millioner kroner. 190 millioner blir dekket av bompenger, mens resten vil bli finansiert ved kombinasjon av ordinære statlige bevilgninger, lokale tilskudd og midler gjennom ordningen med alternativ bruk av ferjetilskudd. 
De to bruene ble opprinnelig planlagt som hengebruer, men dette ble endret underveis i planprosessen.
Austevollsbruene ble påbegynt høsten 2005, og åpnet 17. november 2007. Den erstattet fergestrekningen Hufthamar–Austevollshella


== Eksterne lenker ==
Pressemelding fra Samferdselsdepartementet 26.11.04
Statens vegvesen: Rv. 546 Huftarøy – Hundvåkøy i Austevoll kommune
Bergens Tidende: Austevollsbrua er åpnet (18. november 2007)
Våre Veger: Austevoll – snart et samlet øyrike (06/2007, s. 38)
Byggaktuelt: Bind Austevoll saman (21. november 2005)
Bødalsseter

Bødalsseter er ei setergrend i Bødalen i Stryn kommune i Vestland fylke. I setergrenda ligger også en ubetjent turisthytte. Bødalseter ligger ganske nær Jostedalsbreen, og det er flere brearmer i nærheten, som Bødalsbreen, Skålebreen og Tindefjellbreen. Fjelltoppen Lodalskåpa på 2083 m.o.h. ligger under 10 km unna. 
Bødalseter var seterområde for gården Bødal som ligger ved Lovatnet. Det går i dag en enkel kjørevei fra Bødal nesten fram til Bødalseter. De enkelte bruk på gården Bødal hadde hvert sitt sel (seterhus) og fjøs på Bødalseter. Selene og fjøsene lå i hver sin rekke. Setergrenda ble dokumentert ved etnologisk feltarbeid i 1973. Husene ble oppmålt og fotografert og eldre folk som hadde brukt setra ble intervjuet. Kulturlandskapet omkring setergrenda er i dag svært endret siden den gang det ble drevet melkeseterbruk. Det gamle beitelandskapet gror i dag mer og mer til med skog. De gamle seterhusene er i dag forfalt, eller de brukes som fritidsboliger.


== Litteratur ==
Turid Taksdal: Etnologisk feltarbeid i Loen sommaren 1973. Utgitt av Institutt for folkelivsgransking. Oslo 1974.


== Referanser ==
Bødalen (Stryn)

Bødalen er en dal i Stryn kommune i Vestland fylke. Dalen ligger ved sørenden av Lovatnet ved Loen i Nordfjord. Turisthytta Bødalsseter (600 moh.) ligger innerst i Bødalen, og er via Brattbakkane, populært utgangspunkt for turisme og breturer på Jostedalsbreen.  
Det har vært drevet gårdsdrift i Bødalen i uminnelige tider.  Dalen 
er dog omringet av høye rasfarlige fjell.  
All bosetting og bebyggelse ble nær utslettet ved  fjellskredene i 
1905 og 1936.
Tindefjellbreen

Tindefjellbreen er en isbre i Stryn kommune i Vestland fylke. Breen ligger mellom Bødalen og Erdalen, øst for Lovatnet. Tindefjellsbreen henger sammen med Skålebreen i sørøst. I nordvest ligger Skålabreen.
Huftarøy

Huftarøy er største øy i øykommunen Austevoll kommune i Vestland fylke. Den har et areal på 49,53 km², og ligger mellom Møkstrafjorden i vest, Bjørnafjorden i øst, Langenuen og Selbjørnsfjorden i sør og Krossfjorden i nord.På det nordlige Huftarøy ligger kommunesenteret Storebø, med omtrent 1 200 innbyggere. Bygdene Kolbeinsvik og Vik ligger også på Huftarøy.


== Kommunikasjon ==
Det går ferje fra Hufthamar nord på Huftarøy til Krokeide i Fana bydel i Bergen kommune, og til Hundvåkøy. Denne fergeforbindelsen trafikkeres av to ferger. Sørøst på Huftarøy, i Husavik, går det ferge til Sandvikvåg i Fitjar kommune på øya Stord.
HSDs hurtigbåter og Flaggruten går innom transportknutepunktet Hufthamar nord på Huftarøy.
På sørspissen til Huftarøy binder Selbjørnsbrua øya sammen med Selbjørn, som er den nest største øya i Austevoll kommune. Høsten 2005 ble broprosjektet Austevollsbrua igangsatt, og i 2008 står broprosjektet som skal binde Huftarøy sammen med Hundvåkøy ferdig.


== Referanser ==
Skålebreen

Skålebreen er en isbre i Stryn kommune i Vestland. Breen ligger mellom Bødalen og Erdalen, øst for Lovatnet. Skålebreen henger sammen med Tindefjellsbreen i nordvest.


== Se også ==
Skålabreen
Bødalsbreen

Må ikke forveksles med Bødalsbreen (Svalbard), som ligger mellom Barentsburg og Longyearbyen.Bødalsbreen er en isbre i Stryn kommune i Vestland fylke. Breen er en sidearm av Jostedalsbreen som går ned mot Bødalen. Breelva fra Bødalsbreen renner inn i det lille Sætrevatnet, som ligger like ovenfor Bødalsseter.


== Eksterne lenker ==
Universitetet i Würzburg, Overvåkning av Bødalsbreen (på tysk)
Brenibba

Brenibba er et fjell i Luster kommune i Vestland fylke. Det har en høyde på 2 017 meter over havet. Toppen står som en nunatak opp fra Jostedalsbreen. Brenibba og Lodalskåpa er de eneste fjellene over 2 000 meter på breen.


== Se også ==
Liste over fjell i Skandinavia


== Fotnoter ==


== Referanser ==


== Eksterne lenker ==
Beskrivelse av Brenibba på peakbook.org
PowerTech

PowerTech Information Systems AS er en norsk, Oslo-basert internettleverandør. Selskapet ble grunnlagt i 1993 av Øystein Homelien, Lars Nøring, Harald Paulsen og Henrik Dramstad.
Selskapet leverer internettjenester (deriblant tilgang) til privatpersoner og bedrifter i Stor-Oslo.
Selskapet ble solgt til Broadnet, nåværende GlobalConnect i februar 2016.


== Referanser ==


== Eksterne lenker ==
Offisielt nettsted
The Brew

The Brew var et bluesinspirert band som ble stiftet i 1968 i Surrey. Bandet bestod av gitarist Andrew Latimer, bassist Doug Ferguson og trommeslager Andy Ward. The Brew ble oppløst på høsten 1971 da medlemmene sammen med keyboardist Peter Bardens stiftet progrockbandet Camel.


== Historie ==
Den 13. november 1968 ble Doug Ferguson invitert til å spille bass i det nye bandet til gitaristen Andrew Latimer og trommeslageren Alan Butcher. Ferguson ble angivelig valgt ut på stedet fordi han hadde bass, forsterker og bil. Denne trioen gikk da under navnet The Brew. Like etter at Ferguson hadde startet fortalte han Latimer om den lovende trommeslageren Andy Ward, som han kjente til gjennom spillejobber. Til tross for at Ferguson ikke hadde sett Ward spille på over tre måneder, mente Ferguson at han hadde det de trengte, og den 15. januar 1969 sluttet Andy Ward seg til bandet på bekostning av Alan Butcher i en alder av bare 16 år.
Ferguson spilte en viktig rolle i og med at han var en stor ressurs med sitt talent til å skaffe bandet både oppmerksomhet og spillejobber. Han var også veldig god på å overtale promotorene på å få honorarene de var lovet, siden de ofte protesterte på at de ikke hadde penger for hånd. Som et resultat av dette fikk bandet en stødig strøm med spillejobber og de kunne spille inn deres første demo som het Crossroads. Denne fikk DJM Records til å vise interesse, men bandet ble skuffet over at de bare ble brukt som oppvarmingsband for pianisten Phillip Goodhand-Tait. I 1971 spilte de inn et album med Goodhand-Tait kalt I Think I'll Write A Song, men det ble ingen salgssuksess, så både Tait og trioen ble droppet av selskapet. 
Erfaringen fra å spille i nærheten av Tait inspirerte The Brew til å sette inn en annonse for en keyboardspiller i musikkmagasinet Melody Maker. Dette for å få inn en ekstra dimensjon og et forbedret lydbilde. Den 20. september 1971 svarte Peter Bardens på annonsen med et imponerende band-resymé som inkluderte blant andre Shotgun Express med Rod Stewart, Them med Van Morrison, Peter B's Looners med Peter Green og Mick Fleetwood. Han hadde også to soloalbum under eget navn.
Andrew Latimer, Doug Ferguson, Andy Ward og Peter Bardens dro ut på turné og spilte sin første konsert sammen 8. oktober 1971 i Belfast, Nord-Irland under navnet Peter Bardens On grunnet gjenværende kontraktsforpliktelser Bardens hadde til konserter. I ukene etter denne konserten kom de til enighet om det nye navnet Camel.
Loen

Loen er ei bygd ved Lobukta innerst i Nordfjord, i Stryn kommune i Vestland fylke. Største arbeidsplasser er Nordfjord Kjøtt, etablert i 1961 og Hotel Alexandra, etablert 1884. I 1905 og 1936 raste deler av Ramnefjellet i Lovatnet sørøst for Loen og skapte en flodbølge som tok livet av i alt 135 personer. Det er kort vei til brearmene Kjenndalsbreen og Briksdalsbreen.


== Næringsvirksomhet ==
Nordfjord Kjøtt, som flyttet fra Olden i 1978, er den største arbeidsplassen i Loen. Deretter kommer Hotel Alexandra, etablert 1884. Aktivitetsselskapet Loen Active åpnet klatrestien Via Ferrata Loen i 2011. Taubanen Loen Skylift til fjellet Hoven (1011 m.o.h.) åpnet i 2017. Landbruk er en stor del av næringsvirksomheten i Loen. 


== Bilder ==

		
		
		
		
		
		
		
		
		
		
		


== Referanser ==


== Se også ==
Rasulykken i Loen i 1905
Rasulykken i Loen i 1936


== Eksterne lenker ==
(en) Loen, Stryn – kategori av bilder, video eller lyd på Commons
Skålabreen

Skålabreen er en isbre i Stryn kommune i Vestland. Breen ligger på fjellet mellom Lovatnet og Oppstrynsvatnet, nordvest for Tindefjellbreen.


== Se også ==
Skålebreen
Brekstad

Brekstad er en by i Ørland kommune i Trøndelag. Brekstad tok bynavn 8. oktober 2005. Byen har navn etter futegården med samme navn, et gårdsbruk som fremdeles eksisterer; nå i privat eie. Førsteleddet brek- viser til bakke. Bakken det er snakk om går fra havna og 200 m opp til gården. Tettstedet Brekstad har 2 381 innbyggere per 1. januar 2022.
Brekstad Barneskole er barneskole for Brekstad og noen omkringliggende bygder. Ørland ungdomsskole på Brekstad dekker skolekretsene Brekstad barneskole og Opphaug skole.
Ørland kirke ligger på Brekstad.
Brekstad er sete for Brekstad vegstasjon, NAV Fosen arbeid og et bredt utvalg offentlige og private tilbud. De største arbeidsplassene er Ørland flystasjon, Mascot Høie sengetøyfabrikk og Coop Fosen. Ørland kultursenter åpnet i 2009. Meieriet ble nedlagt i 2011. Trøndelag tingrett har rettssted på Brekstad (tidliger Fosen tingrett).
Brekstad har postadresse 7130 Brekstad. Brækstad poståpneri ble opprettet i 1883.Brekstad har hurtigbåtforbindelse med Kystekspressen til Trondheim, Hitra, Frøya og Kristiansund. Fergesambandet Brekstad–Valset til/fra Valset i Agdenes er en del av fylkesvei 710, som går gjennom Brekstad sentrum. 


== Referanser ==